CELEX: 52004PC0606
Language: fi
Date: 2004-09-23
Title: Ehdotus neuvoston päätös Euroopan parlamentin ja neuvoston direktiivin 2002/95/EY muuttamisesta tiettyjen vaarallisten aineiden enimmäispitoisuuksien vahvistamiseksi sähkö- ja elektroniikkalaitteissa

Avis juridique important

|

52004PC0606

Ehdotus neuvoston päätös Euroopan parlamentin ja neuvoston direktiivin 2002/95/EY muuttamisesta tiettyjen vaarallisten aineiden enimmäispitoisuuksien vahvistamiseksi sähkö- ja elektroniikkalaitteissa  /* KOM/2004/0606 lopull. */  

Ehdotus NEUVOSTON PÄÄTÖS Euroopan parlamentin ja neuvoston direktiivin 2002/95/EY muuttamisesta tiettyjen vaarallisten aineiden enimmäispitoisuuksien vahvistamiseksi sähkö- ja elektroniikkalaitteissa(komission esittämä)PERUSTELUT1. Tiettyjen vaarallisten aineiden käytön rajoittamisesta sähkö- ja elektroniikkalaitteissa annetun direktiivin 2002/95/EY 4 artiklan 1 kohdassa säädetään, että 1 päivästä heinäkuuta 2006 alkaen markkinoille saatettavat uudet sähkö- ja elektroniikkalaitteet eivät saa sisältää lyijyä, elohopeaa, kadmiumia, kuudenarvoista kromia, polybromibifenyyliä (PBB) ja/tai polybromidifenyylieetteriä (PBDE).2. Direktiivin 5 artiklan 1 kohdan a alakohdassa säädetään tietyissä sähkö- ja elektroniikkalaitteiden materiaaleissa ja komponenteissa sallittujen, 4 artiklan1 kohdassa tarkoitettujen aineiden enimmäispitoisuuksien vahvistamisesta tarvittaessa. Tässä työssä komissiota avustaa jätteistä annetun direktiivin 75/442/ETY [1] 18 artiklalla perustettu komitea. Menettely vahvistetaan direktiivin 2002/95/EY 7 artiklassa.[1]  Direktiivi sellaisena kuin se on viimeksi muutettuna neuvoston päätöksellä 1999/468/EY (EYVL L 184, 17.7.1999, s. 23).Tämän menettelyn mukaisesti komissio toimitti jätteistä annetun direktiivin 75/442/ETY 18 artiklalla perustetulle komitealle päätösluonnoksen äänestystä varten 10 päivänä kesäkuuta 2004. Päätösluonnos ei saanut määräenemmistön kannatusta.Näin ollen toimitetaan neuvostolle direktiivin 75/442/ETY 18 artiklan mukaisesti ehdotus neuvoston päätökseksi. Jos neuvosto ei ole ratkaissut asiaa kolmen kuukauden kuluessa siitä, kun asia on tullut vireille neuvostossa, komissio tekee päätöksen ehdotetuista toimenpiteistä.Ehdotus NEUVOSTON PÄÄTÖS Euroopan parlamentin ja neuvoston direktiivin 2002/95/EY muuttamisesta tiettyjen vaarallisten aineiden enimmäispitoisuuksien vahvistamiseksi sähkö- ja elektroniikkalaitteissaEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen,ottaa huomioon tiettyjen vaarallisten aineiden käytön rajoittamisesta sähkö- ja elektroniikkalaitteissa 27 päivänä tammikuuta 2003 annetun Euroopan parlamentin ja neuvoston direktiivin 2002/95/EY [2] ja erityisesti sen 5 artiklan 1 kohdan a alakohdan,[2]  EUVL L 37, 13.2.2003, s. 19.sekä katsoo seuraavaa:(1) Koska on selvää, että joissakin tapauksissa on mahdotonta välttää täysin raskasmetallien ja bromattujen palonestoaineiden käyttöä, lyijyn, elohopean, kadmiumin, kuudenarvoisen kromin, polybromibifenyylin (PBB) tai polybromidifenyylieetterin (PBDE) tietyt esiintymispitoisuudet materiaaleissa pitäisi sallia.(2) Ehdotetut enimmäispitoisuudet perustuvat yhteisön voimassa olevaan kemikaalilainsäädäntöön, ja niitä pidetään tarkoituksenmukaisimpina suojelun korkean tason takaamiseksi.(3) Komissio on edellä mainitun direktiivin 5 artiklan 2 kohdan mukaisesti kuullut sähkö- ja elektroniikkalaitteiden tuottajia, kierrättäjiä, käsittelijöitä sekä ympäristö-, työntekijä- ja kuluttajajärjestöjä ja toimittanut huomautukset jätteistä 15 päivänä heinäkuuta 1975 annetun neuvoston direktiivin 75/442/ETY [3] 18 artiklalla perustetulle komitealle,[3]  EYVL L 194, 25.7.1975, s. 39, direktiivi sellaisena kuin se on viimeksi muutettuna komission päätöksellä 96/350/EY (EYVL L 135, 6.6.1996, s. 32).ON TEHNYT TÄMÄN PÄÄTÖKSEN:1 artiklaLisätään direktiivin 2002/95/EY liitteeseen seuraava huomautus:"Homogeenisessa materiaalissa olevan lyijyn, elohopean, kuudenarvoisen kromin, polybromibifenyylin (PBB) tai polybromidifenyylieetterin (PBDE) enimmäispitoisuus vahvistetaan 0,1 painoprosentiksi ja homogeenisessa materiaalissa olevan kadmiumin enimmäispitoisuus 0,01 painoprosentiksi 5 artiklan 1 kohdan a alakohtaa soveltaen."2 artiklaTätä päätöstä sovelletaan 1 päivästä heinäkuuta 2006.3 artiklaTämä päätös on osoitettu kaikille jäsenvaltioille.Tehty BrysselissäNeuvoston puolestaPuheenjohtaja